Julio Terrazas Sandoval

Julio Terrazas Sandoval (1936–2015) var en boliviansk katolsk kardinal. Han var erkebiskop av Santa Cruz de la Sierra i Bolivia.

Liv og virke
Prest
Etter fullført skolegang gikk Julio Terrazas Sandoval inn i redemptoristordenen, og etter teologiske, filosofiske og sosialpedagogiske studier i Córdoba og Lille ble han ordinert til prest den 29. juli 1962. 
Hjelpebiskop av La Paz
Han var superior for redemptoristene i Vallegrande inntil pave Paul VI utnevnte ham til hjelpebiskop i La Paz og titulærbiskop av Apisa Maius den 15. april 1978. Han ble bispeviet den 8. juni samme år av erkebiskopen av Sucre, kardinal Josef Clemens Maurer. Medkonsekrerende var den apostoliske nuntius i Bolivia, Giuseppe Laigueglia, og erkebiskopen av La Paz, Jorge Manrique Hurtado.
Biskop av Oruro
Den 9. januar 1982 utnevnte pave Johannes Paul II ham til biskop av Oruro.
Erkebiskop av Santa Cruz de la Sierra
Den 6. februar 1991 ble han erkebiskop av Santa Cruz de la Sierra. Fra 1985 til 1991 og fra 1998 til 2005 var han president for Den bolivianske bispekonferanse.

Kardinal
Den 21. februar 2001 ble Julio Terrazas Sandoval utnevnt til kardinalkollegiet som kardinalprest til San Giovanni Battista de Rossi, og ble dermed den første kardinalen født i Bolivia. I 2004 deltok han som pavelig representant ved den tiende eukaristiske kongress i Argentina. 

Han deltok i konklaven i 2005 etter Johannes Paul IIs død. 

I 2006 ble han igjen valgt til president for Den bolivianske episkopalkonferanse, og i 2009 ble han gjenvalgt for en ny periode, som varte til 2012. 

Etter at pave Benedikt XVI trakk seg, deltok han i konklaven i 2013.

Den 25. mai 2013 innvilget pave Frans hana aldersbetingede avskjedssøknad idet at han var blitt 75 år. Han ble samtidig etterfulgt i embedet sem erkebiskop av Santa Cruz av sin koadjutorerkebiskop, Sergio Alfredo Gualberti Calandrina.

Kardinal Julio Terrazas Sandoval døde den 9. desember 2015 etter en lang og alvorlig sykdom. To dager senere ble han begravet i Santa Cruz med et stort oppmøte fra lokalbefolkningen. I sin lovtale hedret erkebiskop Sergio Alfredo Gualberti den avdøde som en «forkjemper for de fattige» som sto opp for rettferdighet og ethvert menneskes verdighet, og motarbeidet korrupsjon og narkotikahandel samt samfunnsutvikling med autoritære strukturer. Gualberti nevnte videre partnerskapet mellom kirken i Bolivia og bispedømmene Hildesheim og Trier, som hadde blitt videreutviklet av Julio Terrazas.„Paulinus“, Wochenzeitung im Bistum Trier, Nr. 51/52 av 20./27. desember 2015, s.20.

 Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal José Clemente Maurer  (1900-1990) *1950
 Kardinal Julio Terrazas Sandoval (1936-2015) *1978ters, lest 10. februar 2022

 Referanser 

 Eksterne lenker 
 Fyldige kardinalsbiografier på norsk – katolsk.no
 Biografi på The Cardinals of the Holy Roman Church

Kategori:Bolivianske kardinaler
Kategori:Bolivianske katolske biskoper
Kategori:Redemptorister
Kategori:Linjen Rebiba
Kategori:Personer fra departementet Santa Cruz